**ACTA DEL PLE EXTRAORDINARI DE L’AJUNTAMENT DE CÀNOVES i SAMALÚS. PLE NÚM. 10/2016**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 27 de desembre de 2016, a l’efecte de procedir a celebrar sessió plenària de caràcter extraordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA D’APROVACIÓ DE L’ESBORRANY DE L’ACTA ANTERIOR.**

Per part del Sr. Alcalde es pregunta al plenari si hi ha quelcom a afegir o modificar en relació a l‘esborrany que s’ha repartit amb la convocatòria. La regidora Sra. Aguilera del PSC manifesta que a la pregunta número 5 del PSC no es fa constar el tema de la mobilitat i millores.

Amb la modificació proposada, l’esborrany es aprovat per unanimitat.

**2.- PROPOSTA D’APROVACIÓ DEFINITVA DE LA ORDENANÇA REGULADORA DE L’IMPOST SOBRE BENS IMMOBLES, PREVIA RESOLUCIÓ DE LES ALEGACIONS PRESENTADES.**

Per part del Sr. Secretari es dona lectura a l’informe-proposta relativa a les al·legacions presentades, del tenor literal següent:

**INFORME-PROPOSTA**

Que elabora el Secretari-interventor de l’Ajuntament de Cànoves i Samalús, a tenor de les al·legacions presentades, en el tràmit d’informació pública, pel grup municipal del PSC i el grup municipal d’ERC, relatives a l’aprovació inicial de la modificació de la ordenança fiscal reguladora de l’Impost Sobre Bens Immobles.

En quant a l’al·legació presentada pel PSC, mitjançant escrit de 5 de desembre, es sol·licita incloure una bonificació de caràcter potestatiu, del 5 per cent per les **famílies nombroses i monoparentals** en l’habitatge habitual si els seus ingressos no superen imports recollits per l’Indicador de renda de Suficiència de Catalunya.

En quant a l’al·legació presentada per ERC, aquesta proposa:

*“A l’article 5, Beneficis fiscals de concessió potestativa o de quantitat variable*

*Afegir el punt: 3. Bonificació famílies nombroses i monoparentals.*

*3.1. Els subjectes passius que d’acord amb la normativa vigent tinguin la condició de titulars de família* ***nombrosa i monoparental,*** *en la data de meritament de l’impost, tindran dret a una bonificació del 30% en la quota íntegra de l’impost, sempre que l’immoble de què es tracti tingui un valor cadastral inferior a i constitueixi l’habitatge habitual de la família. S’entén per habitatge habitual aquell que figura com a domicili del subjecte passiu en el padró municipal d’habitants.*

***Si el valor cadastral de la construcció que constitueix l’habitatge habitual de la família nombrosa és igual o superior euros,*** *també es gaudirà d’una bonificació del 40 % en la quota íntegra de l’impost si la suma de les bases imposables en l’impost sobre la renda de les persones físiques corresponents al conjunt de les persones que viuen a l’habitatge i constitueixin la unitat familiar* ***no excedeix de quatre cops el salari mínim interprofessional.***

*3.2. També gaudiran d’aquesta bonificació les persones titulars de família monoparental que siguin llogateres del seu habitatge habitual a les quals el propietari repercuteixi l'impost.”*

**FONAMENTS JURÍDICS**

L'Impost sobre Béns Immobles és un impost d'exacció obligatòria per als Ajuntaments, de caràcter real ja que grava el valor de la titularitat domini al i altres drets reals que recauen sobre béns immobles, independentment de quin subjecte ocupi la seva titularitat.  
  
Així, l'article 60 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals disposa que: "L'Impost sobre Béns Immobles és un tribut directe de caràcter real que grava el valor dels béns immobles en els termes que estableix aquesta llei.”  
  
És per tant un impost de caràcter objectiu, ja que la quota a pagar atén exclusivament al valor de l'immoble o dret real i no a les circumstàncies econòmiques o de altre tipus dels subjectes passius. És a dir, no té en compte la capacitat econòmica del subjecte passiu, ja que recau sobre l'immoble.  
  
Al seu torn, cal veure l'article 9 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals:

**“1. No es poden reconèixer altres beneficis fiscals en els tributs locals que els expressament previstos en les normes amb rang de llei o els derivats de l'aplicació dels tractats internacionals.**

No obstant això, també es poden reconèixer els beneficis fiscals que les entitats locals estableixin en les seves ordenances fiscals en els supòsits expressament previstos per la llei, el que serien les bonificacions potestatives, previstes a l’article 74 de la LRHL:

*Article 74 Bonificacions potestatives*

*1. Amb una bonificació de fins al 90 per cent dels béns immobles urbans ubicats en àrees o zones del municipi que corresponguin a assentaments de població singularitzats*

*2. Amb una bonificació en la quota íntegra de l'impost equivalent a la diferència positiva entre la quota íntegra de l'exercici i la quota líquida de l'exercici anterior multiplicada aquesta última pel coeficient d'increment màxim anual de la quota líquida que estableixi l'ordenança fiscal per a cada un dels trams.*

*2 bis) Una bonificació de fins al 95 per cent de la quota íntegra de l'impost a favor d'immobles d'organismes públics d'investigació i els d'ensenyament universitari.*

*2 ter. Una bonificació de fins al 95 per cent de la quota íntegra de l'impost a favor dels béns immobles exclosos de l'exempció a què es refereix l'últim paràgraf de la lletra b) de l'apartat 2 de l'article 62 d'aquesta Llei. (Històrics)*

*2 quarter. Una bonificació de fins al 95 per cent de la quota íntegra de l'impost a favor d'immobles en els quals es desenvolupin activitats econòmiques que siguin declarades d'especial interès o utilitat municipal.*

*3. Una bonificació de fins al 90 per cent de la quota íntegra de l'impost a favor de cada grup de béns immobles de característiques especials.*

*4. Una bonificació de fins al 90 per cent de la quota íntegra de l'impost a favor d'aquells subjectes passius que ostentin la condició de titulars de família nombrosa.*

*5. Una bonificació de fins al 50 per cent de la quota íntegra de l'impost per als béns immobles en els quals s'hagin instal·lat sistemes per a l'aprofitament tèrmic o elèctric*

Com es pot veure, per tant, la Llei no contempla la possibilitat d'aplicar bonificacions de l'IBI a immobles els titulars dels quals tinguin una determinada renta, ni depenent del valor cadastral, ans sí a aquelles famílies que tinguin la categoria de nombroses ( monoparentals o no) d’acord amb la Llei 40/2003, de 18 de noviembre, de Protección a las Familias Numerosas. I tampoc seria correcte aplicar una bonificació derivada d’una clàusula pactada en un contracte privat, com es un contracte d’arrendament.  
   
  
D’acord amb tot lo anterior, es proposa al Plenari:

**PRIMER.-** DESESTIMAR l’al·legació presentada pel grup municipal del PSC, pel que fa a la bonificació per famílies nombroses o monoparental ja que, tot i que és una bonificació potestativament aplicable, no es possible aplicar-la si es condiciona a la renda del subjecte passiu, ja sigui l’Indicador de renda de Suficiència de Catalunya o qualsevol altre.

**SEGON.-** DESESTIMAR les al·legacions presentades pel grup municipal d’ERC, pels motius expressats.

**TERCER.-** APROVAR DEFINITIVAMENT la present ordenança fiscal amb publicació íntegre al BOP i a la web de l’ajuntament. Cànoves i Samalús, 20 de desembre de 2016. El Secretari-Interventor, Francesc d’A. Serras Ortuño.

A la vista de l’informe-proposta, el regidor Sr. López manifesta que sap d’altres ajuntaments que han aplicat mesures semblants i en relaciona uns quants i manifesta que ell entén que si es aplicable, tot afegint que aquesta proposta va ser una de les que feia NIU quan era a la oposició i que al seu grup, ara, no se’ls hi pot recriminar d’on es trauran el diners que es deixaran de cobrar perquè en la seva proposta s’especifica que es poden treure de la partida de serveis jurídics o de la revista municipal.

El Sr. Alcalde manifesta que la voluntat de l’equip de govern és baixar l’IBI per que es farà quan la economia ho permeti i que cal que l’Ajuntament sigui una eina de gestió viable i que els deutes que es desprenen de les sentencies cal que estiguin ordenats i calculades en el temps. Es ratifica en que l’equip de govern proposarà una baixa de l’IBI quan sigui viable.

El Sr. López manifesta que existeix un superàvit de 300.000€ replicant el Sr. Alcalde que es cert però que s’ha de tenir en compte el que es deu en sentencies judicials. El Sr. Lopez manifesta que ell ja ha proposat d’on es poden treure el diners que es de la partida de jurídics, on hi ha 60.000 € i de la Revista Municipal. Pregunta també quin es el saldo actual als comptes corrents de l’ajuntament.

El Sr. Cusell manifesta que vol que es consolidi aquest esperit i pregunta al Secretari perquè s’està fent en altres municipis i no es pot fer aquí. La Sra. Aguilera manifesta que cal tenir en compte que també es van reben més diners d’altres institucions, i que el vot del seu grup serà en contra.

A la vista de que la votació comportarà la denegació de la proposta el grup municipal d’ERC, renuncia al seu dret de modificació.

La Secretaria reitera el seu informe desfavorable.

Es sotmet a votació la proposta formulada per l’equip de govern amb les modificacions incorporades pel grup municipal del PSC, aprovant-se per majoria absoluta, amb els vots favorables dels cinc regidors del PSC i del regidor d’ERC Sr. Cusell, amb l’abstenció dels regidors de NIU i de la regidora d’ERC, Sr. Serra.

**3.- PROPOSTA D’APROVACIÓ DEFINITIVA DE LA ORDENANÇÁ REGULADORA DE LA TAXA PER LA GESTIÓ I RECOLLIDA DE DEIXALLES PREVIA RESOLUCIÓ DE LES ALEGACIONS PRESENTADES.**

Per part del Sr. Secretari es dona lectura a l’informe-proposta relativa a les al·legacions presentades, del tenor literal següent:

**INFORME-PROPOSTA**

Que elabora el Secretari-interventor de l’Ajuntament de Cànoves i Samalús, a tenor de les al·legacions presentades, en el tràmit d’informació pública, pel grup municipal del PSC i d’ERC, relatives a l’aprovació inicial de la modificació de la ordenança fiscal reguladora de la taxa per la recollida de deixalles.

En essència, ambdues al·legacions pretenen que, la mesura impulsada per l’equip de govern per tal de que, aquelles finques més allunyades d’un km puguin tenir una tarifa diferent, es faci extensiva a tot el municipi. A tenor d’això l’al·legació del PSC fa una detallada relació de finques.

Per la seva part, el grup municipal d’ERC, proposa una modificació en la proposta, del tenor literal següent:

“L’orografia del municipi, muntanyós i boscós, l’extensió de la seva superfície, l’existència de dos nuclis urbans, antigues urbanitzacions recepcionades, urbanitzacions encara no recepcionades i, també, cases disseminades, fa que hi hagi cases i establiments que tenen els contenidors més propers a un quilòmetre o més de distància.

Per això, i per la dificultat de prestar aquest servei, obligatori, a tots els habitatges, en condicions d’igualtat, es considera adient de crear una nova tarifa per a aquestes cases disseminades.”

En base a aquesta, es sol·licita que es modifiqui el contingut de la mateixa i que l’aplicació de l’article 6, quota tributària (apartat I, taxa per servei de recepció obligatòria de recollida, transport i tractament de residus domèstics) i 12, quota tributària (apartat II, taxa pel servei de recepció voluntària, de recollida, transport i tractament dels residus comercials) es faci en l’esperit de l’al·legació a la proposta.

En qualsevol cas, el que es sotmet a informació pública no es la proposta sinó la ordenança i, tot i així, si que cal deixar palès en aquest acord que, tot i que la ordenança no ho diferencia, la seva aplicació es per tot el municipi i no únicament pel veïnat de muntanya

En relació a revisió exhaustiva que es sol·licita pel PSC en referencia al punt 3 de l’article 6, sobre la reducció fins a un 90 % segons el salari mínim interprofessional, no es pot entendre com una al·legació, sense perjudici de l’estudi que hi vulgui donar l’equip de govern.

D’acord amb tot lo anterior, es proposa al Plenari:

**PRIMER.-** ESTIMAR les al·legacions presentades pels grups municipals de PSC i ERC, pel que fa la aplicació tarifaria de la ordenança a la totalitat del municipi.

**SEGON.-**APROVAR DEFINITIVAMENT la present ordenança fiscal amb publicació íntegre al BOP i a la web de l’ajuntament. Cànoves i Samalús, 20 de desembre de 2016. El Secretari-Interventor, Francesc d’A. Serras Ortuño.

La regidora Sra. Aguilera manifesta que l’esperit de la seva proposta és que, si es volia aplicar una doble tarifa, es fes a tot el municipi i no només a Cànoves i que per això s’ha fet un treball de camp, mirant la distancia des de cada casa fins al grup de contenidors mes propers.

El Sr. Alcalde manifesta que tot i que la ordenança en si no en parlava, si es cert que ho deia la proposta i per això s’estima l’al·legació.

L’afer es aprovat per unanimitat.

**4.- PROPOSTA D’APROVACIÓ DEFINITA DE LA ORDENANÇA REGULADROA DE LA TAXA PER LA OCUPACIÓ DE TERRENYS D’US PUBLIC, AMB TAULES I CADIRES AMB FINALITAT LUCRATIVA PREVIA RESOLUCIÓ DE LES AL:LEGACIONS PRESENTADES.**

Per part del Sr. Secretari es dona lectura a la proposta relativa a les al·legacions presentades, del tenor literal següent:

**AL·LEGACIONS A LA ORDENANÇA REGULADORA DE LA TAXA per l’ocupació de terrenys d’ús públic amb taules i cadires amb finalitat lucrativa**

**INFORME-PROPOSTA**

Que elabora el Secretari-interventor de l’Ajuntament de Cànoves i Samalús, a tenor de l’al·legació presentada, en el tràmit d’informació pública, pel grup municipal d’ERC, relativa a l’aprovació inicial de la modificació de la ordenança fiscal reguladora de la taxa per la ocupació de terrenys d’ús públic amb taules i cadires amb finalitat lucrativa.

 L’al·legació proposa, a l’Article 5è, la supressió de l’apartat 5.1., el qual diu que”

*”l’Estat, les Comunitats Autònomes i les Entitats Locals no estaran obligats al pagament de la taxa quan sol·licitin llicència per a l’ocupació de l’ús públic local amb els materials descrits a l’article 1 necessaris per als serveis públics de comunicacions que explotin directament per a altres usos que immediatament interessin a la seguretat ciutadana o a la defensa nacional”.*

El grup municipal basa la seva pretensió en una redacció supèrflua, ja que fa referència a temes com les comunicacions, la seguretat ciutadana i la defensa nacional (sic) i la taxa fa referència a l’ocupació de terrenys d’ús públic, amb taules i cadires, empostissats, etc., amb finalitat lucrativa.

Entén el grup municipal d’ERC que, si fos el cas que, per exemple, l’Estat, la Generalitat o la Diputació volen posar un bar, amb finalitat lucrativa -no es parla en aquesta taxa de finalitats benèfiques-, haurien de pagar com tothom.

A pesar del que dicta l’article 21.2 de la LRHL, aquesta intervenció entén ajustada a dret la proposta de la supressió ja que el referit article no menciona el tema lucratiu sinó que parla de

“(…)aprovechamientos inherentes a los servicios públicos de comunicaciones que exploten directamente y por todos los que inmediatamente interesen a la seguridad ciudadana o a la defensa nacional.”

D’acord amb tot lo anterior, es proposa al Plenari:

**PRIMER.-** ESTIMAR l’al·legació presentada pel grup municipal d’ERC, pel qe fa a la supressió de l’apartat 1 de l’article 5è.

**SEGON.-**APROVAR DEFINITIVAMENT la present ordenança fiscal amb publica íntegre al BOP i a la web de l’ajuntament. Cànoves i Samalús, 20 de desembre de 2016. El Secretari-Interventor, Francesc d’A. Serras Ortuño.

El Sr. Cusell demana que, a part d’altres matisacions, voldria que s’apliqués de forma igual a tots els establiments. El regidor Sr. López manifesta que el tema de la crisis es vigent i que cal ajudar als establiments de restauració i fomentar el turisme i al creixement del poble. Argumenta que l’import a recaptar és molt petit i que el vot del seu grup serà en contra.

El Sr. Alcalde replica que cal tenir respecte per la resta de veïns i s’ha d’acomplir amb el que es just.

Posada la proposta a votació es aprovada per majoria absoluta amb els vots a favor dels regidors de NIU i ERC i el vot en contra dels regidors del PSC.

**5.- PROPOSTA D’APROVACIÓ INICIAL DE L’EXPEDIENT DE MODIFICACIÓ DE CREDITS DEL PRESSUPOST EN VIGOR, EN LA MODALITAT DE CREDIT EXTRAORDINARI, FINANÇAT AMB CÀRREC AL ROMANENT DE TRESORERIA PER A DESPESES GENERALS PER AMORTITZAR DEUTE.**

Per part del Sr. Secretari es dona lectura al següent

**INFORME-PROPOSTA DE SECRETARIA**

En relació amb l'expedient relatiu a l'aprovació de l'expedient de modificació de crèdits núm. 742/2016 del Pressupost en vigor, en la modalitat de crèdit extraordinari per a l'aplicació del superàvit pressupostari per amortitzar deute i de conformitat amb l'establert en l'article 175 del Reglament d'Organització, Funcionament i Règim Jurídic de les Entitats Locals, aprovat pel Reial decret 2568/1986, de 28 de novembre, emeto el següent informe-proposta, amb base als següents,

**ANTECEDENTS DE FET**

**PRIMER.** Vista la possibilitat d'aplicar el superàvit pressupostari en l'exercici 2016 a l'amortització de deute, per Provisió d'Alcaldia es va incoar expedient per a la concessió de crèdit extraordinari.

**SEGON.** S’ha emèsinforme de Secretaria sobre la Legislació aplicable i el procediment a seguir.

**TERCER.** Es va emetre Informe d'Intervenció, en el qual es posa de manifest el *compliment* dels requisits necessaris, per poder aplicar l'article 32 de la LOEP, així com l'import i les operacions que precisen amortitzar deute, que són:

1. Sentència de 30 de setembre de 2014 del Jutjat Social núm. 2 de Granollers, procediment per acomiadament 695/2013. Conveni aprovat en Ple de 30 de juliol de 2015.
2. Sentència de 22 de febrer de 2007 del Jutjat Contenciós Administratiu número 12 de Barcelona, recaiguda en el recurs número 76/2005. Conveni aprovat en el Ple de data 29 d’octubre de 2015.

**LEGISLACIÓ APLICABLE**

La Legislació aplicable a l'assumpte és la següent:

— Els articles 169, 170, 172, 177, 182 i Disposició Addicional Setzena del Text Refós de la Llei Reguladora de les Hisendes Locals, aprovat pel Reial decret Legislatiu 2/2004, de 5 de març.

— Els articles 34 a 38 del Capítol I, del Títol VI, de la Llei 39/1988, de 28 de desembre, Reguladora de les Hisendes Locals, en matèria de pressupostos, desenvolupat pel Reial decret 500/1990, de 20 d'abril.

— Els articles 3, 4, 11, 12, 13, 21, 23, 32 i Disposició Addicional Sisena de la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera.

— L'article 16 del Reglament de Desenvolupament de la Llei 18/2001, de 12 de desembre, d'Estabilitat Pressupostària, en la seva Aplicació a les Entitats Locals, aprovat pel Reial decret 1463/2007, de 2 de novembre *[La Disposició Derogatòria Única de la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera (LOEPSF),* ***no deroga expressament*** *el Reglament de Desenvolupament de la Llei 18/2001, de 12 de novembre, d'Estabilitat Pressupostària, en la seva Aplicació a les Entitats Locals, aprovat per Reial decret 1463/2007, de 2 de novembre, per la qual cosa seguirà vigent en el que no la contradigui].*

— El Reglament de la Unió Europea núm. 2223/96 relatiu al Sistema Europeu de Comptes Nacionals i Regionals (SEC-95).

— L'article 22.2.i) de la Llei 7/1985, de 2 d'abril, Reguladora de les Bases del Règim Local.

— L'Ordre EHA/3565/2008, de 3 de desembre, per la qual s'aprova l'estructura de pressupostos de les entitats locals.

— Disposició Addicional Novena del Reial decret-llei 17/2014, de 26 de desembre, de mesures de sostenibilitat financera de les comunitats autònomes i entitats locals i unes altres de caràcter econòmic.

Vist quant antecedeix, es considera que l'expedient ha seguit la tramitació establerta en la Legislació aplicable, procedint la seva aprovació inicial pel Ple, de conformitat amb el que es disposa en l'article 177.2 del Text Refós de la Llei Reguladora de les Hisendes Locals, aprovat per Reial decret 2/2004, de 5 de març, i en l'article 22.2.i) de la Llei 7/1985, de 2 d'abril, Reguladora de les Bases del Règim Local.

Per això, de conformitat amb l'establert en l'article 175 del Reglament d'Organització, Funcionament i Règim Jurídic de les Entitats Locals, aprovat pel Reial decret 2568/1986, de 28 de novembre, el que subscriu eleva la següent proposta de resolució:

**INFORME PROPOSTA DE RESOLUCIÓ**

**PRIMER.**Aprovar inicialment l'expedient de modificació de crèdits núm. 742/2016 del Pressupost en vigor, en la modalitat de crèdit extraordinari per a l'aplicació del superàvit pressupostari per amortitzar deute.

A la vista dels resultats llançats per l'Informe d'intervenció, es conclou:

1. El compliment dels requisits de l'article 32 de la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera.
2. L'import aplicable a amortitzar deute serà 74.095,76 €.

Pel que, vistes i analitzades les operacions es determina que procedeix amortitzar les següents operacions amb destí a la partida de 920/22604:

1. Sentència de 30 de setembre de 2014 del Jutjat Social núm. 2 de Granollers, procediment per acomiadament 695/2013. Conveni aprovat en Ple de 30 de juliol de 2015. Pendent de liquidar a data d’avui, **30.000 €.**
2. Sentència de 22 de febrer de 2007 del Jutjat Contenciós Administratiu número 12 de Barcelona, recaiguda en el recurs número 76/2005. Conveni aprovat en el Ple de data 29 d’octubre de 2015. Avançament d’una quota d’acord amb la clàusula segona. **Import 44.095,76 €.**

**SEGON.** Exposar aquest expedient al públic mitjançant anunci inserit en *el Butlletí Oficial de la Província,* pel termini de quinze dies, durant els quals els interessats posaran examinar-ho i presentar reclamacions davant el Ple. L'expedient es considerarà definitivament aprovat si durant el citat termini no s'haguessin presentat reclamacions; en cas contrari, el Ple disposarà d'un termini d'un mes per resoldre-les. Cànoves i Samalús, 28 de desembre de 2016. El Secretari, Francesc d’A. Serras Ortuño.”

El regidor del PSC Sr. López manifesta que aquesta modificació de crèdit es podia haver passat en un ple anterior, replicant l’Alcaldia que es volia mirar d’arribar a un acord amb Can Teixidor i per això s’ha passat més tard. El Sr. Cusell també manifesta que es podia haver fet abans però que el vot del seu grup serà a favor perquè cal anar al dia.

Posada la proposta a votació es aprovada per majoria absoluta amb els vots a favor dels regidors de NIU i ERC i l’abstenció dels regidors del PSC.

**6.- PROPOSTA D’APROVACIÓ DE BAIXA DE FALLITS DE L’OGT.**

Per part del Sr. Secretari es dona compte de les propostes de declaració de crèdits incobrables tramesos per l’OGT , amb els números de referencia següents:

1321300018, 132160009, 1321600016, 1321600012, 1321600017 i 1321600023, per un import total de 28.688,06.

D’acord amb l’article 62 de Reglament General de Recaptació i la ordenança municipal general de gestió, s’acorda per unanimitat la declaració de crèdits incobrables, lliurant notificació a l’OGT de la Diputació de Barcelona.

I no havent més assumptes a tractar, per part de l’Alcaldia s’aixeca la sessió a les 21.05 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.